The pandemic is a fake excuse for Bill Gates to implant microchips into the global population.
Netočna je tvrdnja da “Bill Gates kaže da nema izlaska iz karantene bez cjepiva s čipom ID2020”., “Ako on planira ubiti pola stanovništva zemlje onda pola stanovništva zemlje ima pravo ubiti njega! Oko za oko zub za zub! Dosta je bilo terora!”, piše na fotografiji s likom Billa Gatesa koja se širi društvenim mrežama. Primjer jedne takve objave arhiviran je ovdje, a možete je vidjeti i u nastavku., , Da bismo utvrdili odakle ova teorija zavjere dolazi, najprije je potrebno evidentirati relevantne činjenice., U intervjuu za Financial Times objavljenom 2. travnja, Gates je rekao: “Stvari se neće uistinu vratiti u normalu sve dok cjepivo ne bude dostupno praktički cijelom svijetu”., Kako navodi američki portal Media Matters, tvrdnja da Gates razvija cjepivo s čipom tjednima kruži društvenim mrežama, a krivo interpretira pojedine njegove izjave i jedno istraživanje., Gates je 18. ožujka sudjelovao u Redditovom AMA (Ask me anything), gdje je odgovarao na pitanja korisnika Reddita. Komentirajući odgovor američkih službi na pandemiju, Gates se založio za “nacionalni sistem praćenja” koronavirusa po uzoru na Južnu Koreju, a na pitanje koje bi industrije trebale nastaviti s radom u ovim uvjetima, naveo je da ćemo “s vremenom imati neke digitalne certifikate koji će pokazati tko se oporavio ili tko se testirao ili kad budemo imali cjepivo tko ga je primio”., U prosincu 2019. godine časopis Scientific American objavio je da je Fondacija Bill i Melinda Gates financirala istraživanje MIT-ovih (Massachusetts Institute of Technology) znanstvenika da stvore “nevidljivu tintu” koja bi pokazala tko je primio cjepivo. Time bi se liječnicima omogućio brz i jednostavan pristup povijesti cijepljenja, posebice djece, izbjegavajući rizik otežanog pristupa medicinskoj dokumentaciji ili administrativne pogreške. Istraživanje je počelo u srpnju 2016. godine, a objavljeno je 18. prosinca 2019. u časopisu Science Translational Medicine\xa0 (Vol. 11, Issue 523) pod naslovom “Biocompatible near-infrared quantum dots delivered to the skin by microneedle patches record vaccination”., Znanstvenici MIT-a u istraživanju su koristili tehnologiju flastera s mikroiglama, koji administrira cjepivo zajedno s “nevidljivom tintom”, odnosno kvantnom točkicom, sitnim poluvodljivim kristalom koji reflektira svjetlo i inače se koristi za označavanje stanica tijekom istraživanja. Kvantnu točkicu moguće je detektirati pomoću aplikacije na mobitelu koja je osvjetljuje infracrvenim svjetlom. Točkica bi trebala biti vidljiva najmanje pet godina, prema testovima koji su dosad napravljeni na svinjskoj i štakorskoj koži, te uzorku ljudske kože u posudici., Na istraživanju je radila i znanstvenica iz Hrvatske Ana Jaklenec, koja je za American Scientific pojasnila da su za vrijeme obaveznog cijepljena protiv velikih boginja ljudi imali vidljivi ožiljak, što je omogućavalo laku identifikaciju tko je cijepljen, a tko nije. “Očito, nismo htjeli ljudima ostaviti ožiljke”, rekla je Jaklenc, dodajući da su znanstvenici izbjegavali koristiti tehnologije koje bi stvorile bojazan oko pitanja narušavanja privatnosti., Media Matters navodi da je tvrdnja o Gatesovom planu da razvije cjepivo i “implementira svakom globalni ID” nastala sredinom ožujka u jednom YouTube videu. Potom je portal Infowars objavio da Gates koristi situaciju da “smanji svjetsku populaciju” te da će američke vlasti uvesti “pametne narukvice i nevidljive tetovaže” kako bi Amerikanci mogli putovati za vrijeme karantene. U jednom se YouTube videu tvrdi da Gates želi da svi “imaju digitalni ID… koji kombinira obavezna cjepiva i implantirane mikročipove”., Neki teoretičari zavjere (pa i lokalni) ove ciljeve nazivaju AgendaID2020, posuđujući ime Saveza ID2020. Ujedinjeni narodi pokrenuli su Savez ID2020 kao globalno javno privatno partnerstvo koje za cilj ima postizanje točaka 16 i 17 UN-ovog Programa održivog razvoja do 2030., Program je usvojen na Općoj skupštini Ujedinjenih naroda 25. rujna 2015., a u njegovom je središtu 17 ciljeva održivog razvoja i 169 povezanih podciljeva donesenih kako bi se okončalo siromaštvo, zaštitio planet, osiguralo blagostanje i mir. Točka 16 Mir, pravda i snažne institucije sadrži podcilj 16.9. – “do 2030. omogućiti legalni identitet za sve, uključujući upis rođenja“, dok točka 17 Partnerstvom do cilja smjera “ojačati načine provedbe te učvrstiti globalno partnerstvo za održivi razvoj”., Omogućavanje digitalnog identiteta trebalo bi riješiti problem da više od milijardu ljudi na svijetu nema nikakav dokument kojim dokazuju svoj identitet, što ih pak ograničava u ostvarivanju prava – na obrazovanje, zdravstvenu zaštitu, glasanje, socijalnu zaštitu i slično. Savez ID2020 u svom manifestu ističe da je “mogućnost dokazivanja identiteta fundamentalno i univerzalno ljudsko pravo”, da u “digitalnoj eri osoba treba pouzdan i provjerljiv način dokazivanja identiteta, fizički i online” te da\xa0 “pojedinac mora imati kontrolu nad svojim digitalnim identitetom, uključujući kako se osobni podaci prikupljaju, koriste i dijele”. Napomenimo da se pilot programi Saveza ID2020 oslanjaju većinom na blockchain tehnologiju., Teoretičari zavjere pak tvrde da je riječ o “programu elite” i “elektronskom ID-programu koji za provedbu digitalnog identiteta osoba treba platformu sveopćeg (prisilnog) cijepljenja”. Ovu teoriju zavjere većinom šire protivnici cijepljenja i pripadnici tzv. QAnon zajednice, koji tvrde da Gates podupire razvoj cjepiva kako bi putem mikročipova kontrolirao i slijedio ljude ili pak doveo do depopulacije planete, o čemu je Faktograf već pisao., Zaklada Billa i Melinda Gates je među donatorima američkog Instituta Poynter, pri kojem je ustrojena Međunarodna mreža fact-checkera (International Fact-Checking Network, IFCN). Faktograf.hr član je IFCN-a, ali rad Faktografa nije financiran sredstvima Zaklade Billa i Melinde Gates. Informacije o izvorima financiranja portala Faktograf.hr dostupne su ovdje., Imate prijedloge, pohvale ili kritike? Uočili ste neku izjavu za koju vjerujete da bi je Faktograf trebao obraditi? Želite nas upozoriti na neodgovorno ponašanje političara? Pišite nam na info@faktograf.hr ili nas kontaktirajte putem Twittera ili Facebooka., © faktograf.hr\n2020
Ne, Bill Gates vam ne želi ugraditi mikročip ID2020 - Faktograf.hr